ထိရောက်သော သင်ယူမှုအတွက်ဦးဆောင်မှု



ယူနစ် ၃ - ထိရောက်သောသင်ယူမှုအတွက် ဦးဆောင်မှု

သင်တန်းဆရာလမ်းညွှန်

**ခြုံငုံသုံးသပ်ချက်**

မြန်မာနိုင်ငံရှိ ပညာရေးကျောင်းနှင့် အဖွဲ့အစည်းများ အနေအထားတွင် ထိရောက်သော သင်ယူမှု၏ အသွင်အပြင်ကို လည်းကောင်း၊ ကျောင်းနှင့် အဖွဲ့အစည်း ဦးဆောင်သူများမှ ထိ‌ရောက်သောသင်ယူမှုအပေါ် သဘောထားနှင့် ချဥ်းကပ်ပုံကို သြဇာညောင်းနိုင်ပုံကိုလည်းကောင်း ဤသင်ရိုးပိုင်းတွင် ထည့်သွင်းစဥ်းစားမည်ဖြစ်ပါသည်။

သင်တန်းမှ ထည့်စဥ်းစားမည့် မေးခွန်းများမှာအောက်ပါအတိုင်းဖြစ်ပါသည်။

* မိမိတို့မည်သူ့ကို သင်ကြားပါမည်နည်း
* ထိရောက်သောသင်ယူမှုဟူသည်အဘယ်နည်း
* ထိရောက်သောသင်ယူမှုအတွက် မည်သူတွင်တာဝန်ရှိပါသနည်း
* မိမိတို့အနေအထားတွင် ထိရောက်စွာသင်ယူနိုင်စေရန် မည်သို့သောဦးဆောင်မှုချဥ်းကပ်နည်းနှင့် ဗျူဟာများ သုံးနိုင်ပါမည်နည်း
* ထိရောက်စွာသင်ယူစေနိုင်ရန် ခေါင်းဆောင်များတွင်မည်သည့်ကျွမ်းကျင်မှုများလိုအပ်ပြီး မည်သို့ဖော်ဆောင် နိုင်ပါမည်နည်း။

ယူနစ်ငါးခုမှ **တတိယ**ယူနစ်ဖြစ်ပါသည်။

၁. ထိရောက်သောသင်ယူမှုဟူသည်အဘယ်နည်း

၂. သင်ယူသူနှင့်စာသင်ခန်းဝန်းကျင်

**၃. ထိရောက်သောသင်ယူမှုအတွက်ဦးဆောင်မှု**

၄. ထိရောက်သောသင်ယူမှုအတွက် ဗျူဟာများ

၅. ထိရောက်သောသင်ယူမှုကို ဦးဆောင်ရန်ကျွမ်းကျင်မှုများ

**မာတိကာ**

|  |  |  |
| --- | --- | --- |
| **ကဏ္ဍ** | **သင်ကြားရေးပစ္စည်း** | **ကြာချိန်** |
| ရလဒ် | သင်တန်းသားစာအုပ် | ၅ မိနစ် |
| ၃.၁ သင်ယူမှုအတွက်ဦးဆောင်မှု | သင်တန်းသားစာအုပ် | ၂၀ မိနစ် |
| ၃.၂ အောင်မြင်သောဦးဆောင်မှုအတွက်အဓိကရှုထောင့် ၈ ခု | သင်တန်းသားစာအုပ် | ၁၅ မိနစ် |
| ၃.၃ တိုက်ရိုက်သြဇာ - စောင့်ကြည့်လေ့လာခြင်းနှင့် သုံးသပ် အကဲဖြတ်ခြင်း | သင်တန်းသားစာအုပ် YouTube ဗီဒီယို | ၂၀ မိနစ် |
| ၃.၄ တိုက်ရိုက်သြဇာ - လုပ်ငန်းအတတ်ပညာ စဥ်ဆက်မပြတ် ဖွံ့ဖြိုးတိုးတက်ရေး | သင်တန်းသားစာအုပ် | ၂၀ မိနစ် |
| ၃.၅ တိုက်ရိုက်နှင့်သွယ်ဝိုက်သြဇာညောင်းမှုများ | သင်တန်းသားစာအုပ် | ၂၀ မိနစ် |
| ၃.၆ ပြန်လည်သုံးသပ်ပြီး အသုံးချပါ | သင်တန်းသားစာအုပ် | ၂၀ မိနစ် |

# **ရလဒ်များ**

ဤယူနစ်အဆုံးတွင် သင်တန်းသားများသည် အောက်ပါတို့ကိုလုပ်‌ဆောင်နိုင်ပါမည်။

* ထိရောက်သောသင်ယူမှုကို ဦးဆောင်မှုအား အကောင်အထည်ဖော်ရန် လက်ရှိလုပ်ငန်းနှင့်နောင်အနာဂတ် လုပ်ငန်းများကို ပြန်လည်သုံးသပ်တွေးတောခြင်း
* စောင့်ကြည့်လေ့လာခြင်းနှင့်သုံးသပ်အကဲဖြတ်ခြင်းကို ထိရောက်စွာအကောင်အထည်ဖော်နိုင်မည့် နည်းလမ်း များကို ဆွေး‌နွေးခြင်း
* သင်ကြားရေး/လေ့ကျင့်ရေးဝန်ထမ်းများ လုပ်ငန်းအတတ်ပညာတိုးတက်ဖွံ့ဖြိုးရေးအတွက် ထိရောက်သော လုပ်ထုံး လုပ်နည်းများကို အကောင်အထည်ဖော်မည့် နည်းလမ်းများ ဖော်ထုတ်ဆွေးနွေးခြင်း
* ဦးဆောင်သူများပြသနိုင်သည့် တိုက်ရိုက်နှင့်သွယ်ဝိုက်သြဇာတို့၏ ခြားနားချက်များနှင့် တိုက်ရိုက်နှင့် သွယ်ဝိုက်သြဇာ တိုးပွားနိုင်သည့်နည်းလမ်းများကို ဖော်ထုတ်ဆွေးနွေးခြင်း
* သင်ယူသူရလဒ်များအပေါ် ဦးဆောင်မှုဗျူဟာ၏သက်ရောက်မှုကို ဆွေးနွေးခြင်း
* ထိရောက်သောသင်ယူမှုကို ဦးဆောင်ရန်အတွက် တိုက်ရိုက်နှင့်သွယ်ဝိုက်ဗျူဟာများ အကောင်အထည် ဖော်ရန် လုပ်ငန်းအစီအစဥ် စတင်ချမှတ်ခြင်း

**သင်ယူမှုရလဒ်များ**

* သင်တန်းခြုံငုံသုံးသပ်ချက်ကို အကျဥ်းမိတ်ဆက်ပေးပြီး မေးခွန်းများကိုဖြေဆိုပါ
* ယူနစ်ရလဒ်များကိုရှင်းပြပြီး သင်တန်းသားများ နားလည်မလည်စစ်ဆေးပါ
* ဤယူနစ်သည် အချက်အလက်များကိုသင်ကြားရန်ထက် သင်ယူမှုနှင့်ဦးဆောင်မှုအကြောင်း ပြန်လည် သုံးသပ်တွေးတောမှုကို အားပေးရန်ဖြစ်ကြောင်း ထောက်ပြပါ

# **၃.၁ သင်ယူမှုအတွက်ဦးဆောင်မှု**

**၃.၁ ဆွေးနွေးပါ -ဦးဆောင်မှု၏ထိရောက်မှု**

* သင်တန်းသူ/သားတို့အား မိတ်ဆက်စာသားကိုဖတ်ကြပါစေ။
* အဓိကအကြောင်းရပ်များကို ယူနစ်တစ်လျှောက်သင်ကြားမည်ဖြစ်သည့်အတွက် ဤအဆင့်တွင် အသေးစိတ် မလုပ်ပါနှင့်ဦး။ တိုက်ရိုက်နှင့်သွယ်ဝိုက်သြဇာ ခြားနားမှုအကြောင်း သင်တန်းသူ/သားတို့မရေမရာဖြစ်နေလျှင် ဥပမာသုံးပြီး ရှင်းပြပါ။ သို့ရာတွင် လုပ်ဆောင်ချက် ၃.၅ တွင် အသေးစိတ်ပေးထားကြောင်း ပြောပြပါ။
* မိမိတို့ကျောင်းတွင် သင်ယူမှုထိရောက်စေရန် ဦးဆောင်သူများအနေဖြင့် မည်သို့လုပ်ဆောင်နိုင်မည် ဖြစ်ကြောင်း တစ်ဦးချင်း စာရင်းပြုစုကြပါစေ။ အဖြေတိုက်ပြီး အတွေးအမြင်များကို မေးမြန်းဖော်ထုတ်ပါ။

**၃.၁ လုပ်ဆောင်ဖွယ် - သင့်လုပ်ငန်းသီတင်းပတ်**

**အဆင့် ၁**

ပြီးခဲ့သည့်သီတင်းပတ်က မိမိတို့ကျောင်းတွင်း သင်ကြားသင်ယူရေးဦးဆောင်မှုနှင့်ပတ်သက်သည့် လုပ်ဆောင်ချက် အားလုံး သင်တန်းသူ/သားများ တစ်ဦးချင်း စာရင်းပြုစုကြပါစေ။

**အဆင့် ၂**

နှစ်ယောက်တွဲ (သို့) အုပ်စုငယ်များဖွဲ့၍ အောက်ပါမေးခွန်းများစဥ်းစားကြပါစေ။

*မည်သည့်လုပ်ဆောင်ချက်များက သင်ကြားရေးနှင့် ကျောင်းသူ/သားသင်ယူမှုအရည်အသွေးအပေါ် သက်ရောက်မှု အများဆုံး ဖြစ်ပါသနည်း။*

*ပုံမှန်အလုပ်သီတင်းပတ်အတွင်း သင်ကြားရေးနှင့်သင်ယူရေးဦးဆောင်မှုအတွက် အချိန်မည်မျှသုံးသည်ဟု ထင်ပါ သနည်း။*

ယူနစ်တစ်လျှောက် အသေးစိတ်စူးစမ်းမည်ဖြစ်သောကြောင့် ဤအဆင့်တွင် မည်သည့်အဖြေမဆို ဆီလျော်လျှင် လက်ခံပါ။

ယူနစ်တစ်လျှောက် ဤစာရင်းကို ပြန်လည်ကိုးကားနိုင်ကြောင်း သတိပေးပါ။ အတွေးအမြင်များမှ လုပ်ဆောင်ချက် ၃.၆ အဆင့် ၃ အတွက် အခြေခံပေးမည်ဖြစ်သောကြောင့် စာရင်းကိုပြန်လည်ပြုပြင်ပြီး ထပ်ဖြည့်နိုင်ပါသည်။

# **၃.၂ အောင်မြင်သောဦးဆောင်မှုအတွက် အဓိကရှုထောင့် ၈ ခု**

**၃.၂ ဆွေးနွေးပါ - အောင်မြင်သောဦးဆောင်မှု**

ဤလုပ်ဆောင်ချက်တွင် ‌ဒေး၏အောင်မြင်သောဦးဆောင်မှုအတွက်အဓိကရှုထောင့် ၈ ခုအကြောင်းကို တက်ရောက် သူများ ဆွေးနွေးရန်၊ မိမိတို့အနေအထားတွင် မည်သို့အသုံးချနိုင်ကြောင်း ဆုံးဖြတ်ရန်၊ ၃.၁ တွင်လုပ်ခဲ့သည့် ထိရောက်သော အမူအကျင့်ကို ပြုပြင်ဖြည့်စွက်ရန် ရည်သန်ပါသည်။ ယူနစ်ကျမ်းကိုးတွင် ‌ဒေး၏သုတေသနအတွက် လင်းခ်တစ်ခု ပေးထားပါသည်။

* သင်တန်းသူ/သားများအား ရှုထောင့် ၈ ခုကို ဖတ်ကြပါစေ။ ရှုထောင့်များသည် အတော်ပင် ကျယ်ပြန့်ကြပြီး အချို့ကို လက်ငင်းလက်တွေ့အသုံးချနိုင်သော်လည်း (ဥပမာ ကျောင်းအတွက် ပူးပေါင်းဆောင်ရွက်မှု တည်ဆောက်ခြင်း) အချို့ကို မိမိတို့အနေအထားတွင် မည်သို့သုံးနိုင်ကြောင်း သင်တန်းသူ/သားတို့ သိမြင် စေရန် နောက်ထပ်ရှင်းလင်း ဆွေးနွေးရန်လိုအပ်ပါသည်။

**၃.၂ လုပ်ဆောင်ဖွယ် - သင်နှင့် ရှုထောင့် ၈ ခု**

* တစ်ဦးချင်းလုပ်ဆောင်စေပြီး သင်တန်းသူ/သားတို့၏လက်တွေ့လုပ်ရပ်တစ်ခုကိုဖော်ထုတ်ပါစေ။
* ဤရှုထောင့်ကိုထင်ဟပ်သော အတိတ်မှလုပ်ရပ်တစ်ခု
* ရှုထောင့်တစ်ခုချင်းကို ထင်ဟပ်နိုင်မည့်အနာဂတ်လုပ်ရပ်တစ်ခု
* အတွေးအမြင်နှီး‌နှောရန် နှစ်ယောက်တွဲ (သို့) အုပ်စုငယ်ဖွဲ့ပြီးလုပ်ဆောင်ပါစေ။
* လုပ်ဆောင်ချက် ၃.၁ တွင်ပြင်ဆင်ခဲ့သည့် စာရင်းတွင် နောက်ထပ်ဆီလျော်သည့် အတွေးအမြင်များ ထည့်ကြပါစေ။
* သင်တန်းသူ/သားတို့၏ အနေအထားကို ထင်ဟပ်သော နောက်ထပ်ရှုထောင့်များရှိမရှိမေးပါ။

**လုပ်ဆောင်နိုင်သော နောက်တစ်နည်း**

* တက်ရောက်သူများကို လေးဖွဲ့ခွဲပါ။
* တစ်ဖွဲ့လျှင် ရှုထောင့်နှစ်ခုစီချပေးပါ။
* မိမိတို့၏ ရှုထောင့်နှစ်ခုကို ထင်ဟပ်သော အတိတ်အနာဂတ်လုပ်ရပ်များ အတူတူ ဖော်ထုတ်ကြပါစေ။
* အဖြေကို ပိုစတာတစ်ချပ်ပေါ် ရေးမှတ်ကြပါမည်။
* အဖွဲ့အားလုံးလုပ်ပြီးလျှင် နံရံပေါ်ပိုစတာကပ်ကြပါစေ။
* တက်ရောက်သူများ အတန်းတွင်းလှည့်လည်ပြီး လုပ်ဖော်ကိုင်ဖက်တို့၏ ပိုစတာများကိုကြည့်ကာ မိမိတို့ ကျောင်းတွင် အသုံးပြုနိုင်သည့် လုပ်ရပ်သုံးခုကို ရွေးချယ်ရန်။
* အဆုံးတွင် သင်တန်းသူ/သား နှစ်ယောက်၊ သုံးယောက်မှ အတွေးအမြင်များ ဝေမျှကြပါစေ။

# 

# **၃.၃ တိုက်ရိုက်သြဇာ - စောင့်ကြည့်လေ့လာခြင်းနှင့် သုံးသပ်အကဲဖြတ်ခြင်း**

ဤယူနစ်တွင် စောင့်ကြည့်လေ့လာခြင်းနှင့်သုံးသပ်အကဲဖြတ်ခြင်းသည် သင်ယူမှုအပေါ် တိုက်ရိုက်သြဇာညောင်း သည်ဟု ဖွင့်ဆိုထားသော်လည်း သွယ်ဝိုက်သြဇာညောင်းပုံ မျိုးစုံရှိပါသေးသည်။ ဦးဆောင်မှုအဖွဲ့မှ လုပ်ထုံးလုပ်နည်း အချို့/အားလုံးကို သူတစ်ပါးကိုတာ၀န်လွှဲပြောင်းပေးခြင်း၊ လုံးဝမလုပ်ဘဲထားခြင်းအစား ကိုယ်တိုင်လုပ်ခြင်း၏ အရေးပါပုံကို ဤယူနစ်တွင်ထောက်ပြရန် ရည်မှန်းပါသည်။ သုံးသည့်လုပ်ထုံးလုပ်နည်းနှင့် ဦးဆောင်အဖွဲ့က ပါဝင်လုပ်ဆောင်မှုတို့ တစ်နေရာနှင့်တစ်နေရာ သိသိသာသာ ကွာခြားနိုင်ပါသည်။ အစီအစဥ်ဆွဲခြင်း၊ စောင့်ကြည့် လေ့လာခြင်း၊ သုံးသပ်အကဲဖြတ်ခြင်း၊ ပြန်လှန်သုံးသပ်ခြင်းနှင့် အခြားသော စောင့်ကြည့်လေ့လာခြင်းနှင့်သုံးသပ် အကဲ ဖြတ်ခြင်း လုပ်ထုံးများကို ယူနစ် ၃-၄ *CPD သတိမူမှုမြှင့်တင်ခြင်း*တွင် အသေးစိတ်ဆွေးနွေးထားပါသည်။

**၃.၃. ဆွေးနွေးပါ - အစီအစဥ်ဆွဲခြင်း၊ စောင့်ကြည့်လေ့လာခြင်း၊ သုံးသပ်အကဲဖြတ်ခြင်းနှင့်ပြန်လှန်သုံးသပ်ခြင်း**

* သင်တန်းသူ/သားများကို အုပ်စုငယ်များ ဖွဲ့ပေးပါ။
* တစ်ဖွဲ့ချင်း သင်ယူမှုကို အထောက်အကူပြုမည့် စောင့်ကြည့်လေ့လာမှုနှင့်သုံးသပ်အကဲဖြတ်မှု လုပ်ထုံး လုပ်နည်းများ များနိုင်သလောက်များများ ဖော်ထုတ်ပါစေ။
* မည်သည့်လုပ်ထုံးလုပ်နည်းများကိုလက်ရှိ အကောင်အထည်ဖော်နေကြောင်း၊ နောင်အခါ မည်သည်ကို အကောင်အထည်ဖော်နိုင်မည်ဖြစ်ကြောင်း ဖော်ထုတ်ကြပါစေ။
* ဤနေရာတွင် ဆီလျော်သည့်မည်သည့်အတွေးမဆိုလက်ခံပါ။ သို့ရာတွင် အကောင်အထည်ဖော်နိုင်မည့် လက်တွေ့ ဖြစ်နိုင်သည့် လုပ်ထုံးများကို ဦးတည်စူးစိုက်ပါစေ။

**၃.၃ လုပ်ဆောင်ဖွယ် - စောင့်ကြည့်လေ့လာခြင်းနှင့်သုံးသပ်အကဲဖြတ်ခြင်း လုပ်ထုံးလုပ်နည်းများ**

**အဆင့် ၁ - သင့်အနေအထားတွင်မည်သည့် စောင့်ကြည့်လေ့လာခြင်းနှင့်သုံးသပ်အကဲဖြတ်ခြင်း လုပ်ထုံးလုပ်နည်း များကို သုံးနိုင်ပါမည်နည်း။**

* အုပ်စုငယ်များဖွဲ့ပေးပါ။
* ပေးထားသည့်လုပ်ထုံးများကို ဖတ်ကြပါစေ။ သင်တန်းသူ/သားတို့အတွက် အသစ်ဖြစ်နေမည့် လုပ်ထုံး (ဥပမာ ကျောင်းတွင်းလှည့်ကြည့်ခြင်း)ကိုရှင်းပြပါ။
* ၎င်းတို့မှ လက်ရှိ မည်သည့်လုပ်ထုံးလုပ်နည်းကို သုံးနေကြောင်း၊ မည်သည်ကို နောင်အခါ အကောင်အထည် ဖော်နိုင်ကြောင်း ထုတ်ဖော်ဆွေးနွေးပါစေ။
* တုံ့ပြန်ဖြေကြားနိုင်ရေး မေးမြန်းပေးကာ အတွေးအမြင်များကို မှတ်သားထားကြပါစေ။ ဥပမာ- Chat တွင်။

မှတ်ချက်။ ။ လုပ်ထုံးလုပ်နည်းအားလုံးအသုံးဝင်ပြီး သင့်လျော်အောင်ကြိုတင်ပြင်ဆင်ထားလျှင် သင်တန်းတက် သူတို့၏ ကျောင်းအများစုတွင် အားလုံးဖြစ်အောင် လုပ်နိုင်ပါသည်။

**အဆင့် ၂ - နောက်ဆက်တွဲလုပ်ဆောင်ချက်**

အတန်းအပြီးကြည့်နိုင်မည့် ကျောင်းတွင်းလှည့်ကြည့်ခြင်းအကြောင်း ယူကျူ့ဗီဒီယိုကို ရည်ညွှန်းပါ။

# **၃.၄ တိုက်ရိုက်သြဇာ - လုပ်ငန်းအတတ်ပညာ စဥ်ဆက်မပြတ် ဖွံ့ဖြိုးတိုးတက်ရေး**

**၃.၄ ဆွေးနွေးပါ - သင့်လုပ်ငန်းခွင် CPD**

* တစ်ဦးချင်း မေးခွန်းများဖြေကြားကြပါစေ။

ပေးထားသည့် အကွက်ထဲ အဖြေရေးမှတ်ကြရန်။

*လက်ရှိသင့်ကျောင်းတွင် မည်သည့် လုပ်ငန်းအတတ်ပညာ စဥ်ဆက်မပြတ်ဖွံ့ဖြိုးတိုးတက်ရေး အမျိုးအစား များ ရှိပါသနည်း။ မည်သူက CPD ကိုဦးဆောင်ပါသနည်း။ မည်သူကစီစဥ်ပါသနည်း။*

*ဆရာဆရာမ/သင်တန်းဆရာဆရာမ (နှင့်အခြားဝန်ထမ်းများ) အတူတကွလုပ်ကိုင်စေရန် မည်သည့် ဗျူဟာ များ အသုံးပြုပါသနည်း။*

ဤလုပ်ငန်းအတတ်ပညာ စဥ်ဆက်မပြတ်ဖွံ့ဖြိုးတိုးတက်ရေးတွင် ကိုယ်တိုင်ပါဝင်ပါသလား။ အဘယ်ကြောင့် ပါ၀င်ရန်အ‌ရေးကြီးပြီး အသုံးဝင်မည်ဖြစ်ကြောင်း ထင်မြင်ပါသနည်း။

* အဖြေများတိုက်ကြပါစေ။

တစ်‌ကျောင်းနှင့်တစ်ကျောင်း CPDကို စီစဥ်ဆောင်ရွက်ပုံ အလွန်သိသာစွာ ခြားနားနိုင်ချေရှိပါသည်။

**၃.၄ လုပ်ဆောင်ဖွယ် - CPD အခွင့်အလမ်းများ ဖန်တီးခြင်း**

ဆိုင်မွန်ဘော့ဂ်မှ ပေါင်းစည်းတင်ပြသည့် စံသတ်မှတ်ချက်များသည် စစ်မှန်ထိရောက်သော CPD တွင် ပါ၀င်သည့် အရာများကို လမ်းညွှန်ပေးရန်နှင့် သင်တန်းသူ/သားတို့ အနေအထားတွင် CPDကို စစ်ဆေးအကဲဖြတ်နိုင်ရေး အခွင့်အလမ်းပေးရန် ရည်သန်ပါသည်။ ဘော့ဂ်၏စံသတ်မှတ်ချက်များကို လွယ်ကူရှင်းလင်းစေရန် လိုက်လျောညီထွေ ပြင်ဆင်ထားပါသည်။ စံသတ်မှတ်ချက်များအပြည့်အစုံကို ယူနစ်ကျမ်းကိုးတွင် ပေးထားပါသည်။

* သတ်မှတ်ချက်များကို သင်တန်းသားများ ဖတ်ကြပါစေ။
* အုပ်စုငယ်များဖွဲ့ပေးပါ။ ဤမေးခွန်းများကို ဆွေးနွေးကြပါစေ။

*သင့်ကျောင်းသည် ဤစံသတ်မှတ်ချက်များနှင့် မည်မျှကိုက်ညီပါသနည်း။*

*သင့်ကျောင်းရှိ CPDကို မည်ကဲ့သို့ ပိုမိုထိရောက်စွာ ဦးဆောင်ပြီး စီစဥ်နိုင်ပါမည်နည်း။*

*ဆရာ/မ၊ သင်တန်းဆရာ/မတို့ ပိုမိုထိ‌ရောက်စွာပူးပေါင်းဆောင်ရွက်နိုင်ရေးကို မည်သို့အားပေးနိုင်ပါသနည်း။*

* အဖြေကိုမေးမြန်ဖော်ထုတ်ပါ။

# 

# **၃.၅ တိုက်ရိုက်နှင့်သွယ်ဝိုက်သြဇာညောင်းမှုများ**

**၃.၅ ဆွေးနွေးပါ - ဦးဆောင်သူလား၊ အကြီးအကဲလား**

၁. သင်တန်းသူ/သားများကို အုပ်စုငယ်များ ဖွဲ့ပေးပါ။

* သရုပ်ဖော်ပုံများသုံးလျက် ‘အကြီးအကဲဖြစ်မှု’နှင့် ‘ခေါင်းဆောင်ဖြစ်မှု’အကြား ခြားနားချက်များကို ဖော်ထုတ် ကြပါစေ။
* မေးမြန်းဖော်ထုတ်ပြီး သင်တန်းသူ/သားတို့ အဖြေမှတ်သားထားကြရန်။

၂. ဇယားကိုကိုယ်ပိုင်အတွေးအမြင်များနှင့်ဖြည့်ကြပါစေ။

* အတွေးအမြင်များနှီးနှောဖလှယ်ရန် အချိန်ပေးပါ။
* တုံ့ပြန်ဖြေကြားနိုင်ရေး မေးမြန်းပေးပါ။

အဖြေမျိုးစုံဖြစ်နိုင်သော်လည်း ဖြစ်နိုင်သည့်အဖြေများမှာ

|  |  |
| --- | --- |
| **အကြီးအကဲ** | **ခေါင်းဆောင်** |
| ညွှန်ကြားသည် | နည်းပေးလမ်းပြလုပ်သည် |
| သူတစ်ပါးကိုခိုင်းစေသည် | *က) သူတစ်ပါးကို လမ်းညွှန်ပေးသည်* |
| ဆုံးဖြတ်ချက်ချပေးသည် | ဆုံးဖြတ်မှုတွင် သူတစ်ပါးတို့ ပါဝင်စေသည် |
| ရလဒ်ကိုတောင်းဆိုသည် | လုပ်ချင်စိတ်ရှိအောင်အားပေးသည် |
| အဖြေပေးသည် | *ခ) အဖြေရှာဖွေသည်* |
| နားထောင်ခြင်းထက် ပြောဆိုခြင်းပိုများသည် | *ဂ) ပြောဆိုခြင်းထက် ပိုမိုနားထောင်သည်* |
| *ဃ) မိမိတွင်အဖြေအားလုံးရှိသည်ဟုယုံကြည်သည်* | လေ့လာလိုစိတ်ရှိသည် |
| *င) ဝေဖန်သည်* | အားပေးသည် |
| မိမိကိုယ်ကိုစူးစိုက်ကြသည် | *စ) အသင်းအဖွဲ့ကိုစူးစိုက်ကြသည်* |
| အားနည်းချက်ထောက်ပြသည် | အားသာချက်နှင့်ဖြစ်နိုင်ချေများကို ဖော်ထုတ်သည် |
| ပုဂ္ဂိုလ်ပိုင်းဆိုင်ရာ စရိုက်လကဏာများ ကိုကာကွယ်သည် | *ဆ) မိမိတိုးတက်ရန်လိုသေးသည့် နယ်ပယ်များကို ရိုးရိုးသားသား ဝန်ခံသည်* |

နောက်ထပ်သိလိုလျှင် ဥပမာဆောင်၍ကြည့်ရန်

[www.villanovau.com/resources/leadership/differences-between-boss-and-leader/](http://www.villanovau.com/resources/leadership/differences-between-boss-and-leader/)

[www.rickgoodman.com/whats-the-difference-between-a-boss-and-a-leader/](http://www.rickgoodman.com/whats-the-difference-between-a-boss-and-a-leader/)

၃. ခေါင်းဆောင်နှင့်ပိုတူညီစေနိုင်မည်ဟုထင်သည့် နည်းလမ်းများကို သင်တန်းသူ/သားများက ဖော်ပြကြပါစေ။

ဥပမာများ မေးမြန်းဖော်ထုတ်ပါ။

**၃.၅ လုပ်ဆောင်ဖွယ် - တိုက်ရိုက်နှင့်သွယ်ဝိုက်သြဇာ**

**အဆင့် ၁**

တိုက်ရိုက်နှင့်သွယ်ဝိုက်သြဇာညောင်းမှု ဖွင့်ဆိုချက်များကို ဖတ်ကြပါစေ။

**အဆင့် ၂**

တိုက်ရိုက်နှင့်သွယ်ဝိုက်သြဇာ ဥပမာများကို ဖတ်ကြပါစေ။

မရင်းနှီးသည့်အယူအဆများနှင့်ဘာသာစကားကိုရှင်းပြပေးပါ။

**အဆင့် ၃**

* တစ်ဦးချင်းလုပ်ဆောင်ကြပါစေ။
* တိုက်ရိုက်နှင့်သွယ်ဝိုက်သြဇာဖွင့်ဆိုချက်များကို ထပ်ဖတ်ကြပါမည်။
* လက်ရှိသင်တန်းသူ/သားတို့မလုပ်သော/လုပ်ခဲသော၊ နောင်အခါတွင် အကောင်အထည်ဖော်နိုင်သော လုပ်ရပ် များကို ဆွေးနွေး၊ ဖော်ထုတ်ကြပါစေ။
* အတွေးအမြင်များ နှီးနှောဖလှယ်ကြရန်။
* လက်တွေ့လည်းကျ၊ ဖြစ်နိုင်ချေလည်းရှိသော လုပ်ရပ်သုံးခုကို စူးစိုက်စေပြီး လုပ်ဆောင်ချက် ၃.၁ တွင် ထပ်ထည့်ကြပါစေ။
* ဖော်ထုတ်ထားသည့်လုပ်ရပ်များကို ‌မေးမြန်းပါ။

**အဆင့် ၄**

ဤလုပ်ဆောင်ချက်တွင်တင်ပြထားသည့်အယူအဆများမှာ သင်တန်းသူ/သားတို့အတွက်အငြင်းပွားဖွယ် ဖြစ်ကောင်း ဖြစ်နိုင်သောကြောင့် အကြိတ်အနယ် ဆွေးနွေးငြင်းခုံကြပါမည်။ ဦးဆောင်သူများမှ သင်ကြားရေးတာဝန် အချို့ယူခြင်းဖြင့် တိုက်ရိုက်ဦးဆောင်မှုအပေါ် သိသိသာသာသက်ရောက်မှုရှိနိုင်ကြောင်း ပညာရှင်များ အဆိုရှိ သော်လည်း သင်တန်းသူ/သားတို့ လုပ်ကိုင်သည့် အနေအထားအချို့အတွက် ထူးခြားကောင်း ထူးခြားနေပါလိမ့်မည်။

# **၃.၆ ပြန်လည်သုံးသပ်ပြီး အသုံးချပါ**

ဤလုပ်ဆောင်ချက်တွင် ယူနစ်မှသင်ယူမှုကိုအနှစ်ချုပ်ပြီး ယူနစ်အတွင်းဆွေးနွေးထားသည့် လုပ်ငန်းအချို့ကို အကောင်အထည်ဖော်မည့် ရိုးရိုးရှင်းရှင်း လုပ်ငန်းအစီအစဥ်ကို တက်ရောက်သူများက စတင်ဖော်ဆောင်ရာတွင် ပံ့ပိုးနိုင်ရန် ရည်မှန်းပါသည်။

**အဆင့် ၁**

* သင်တန်းသားများအား လုပ်ဆောင်ချက် ၃.၁ တွင် လုပ်ထားသည့်စာရင်းကို ရည်ညွှန်းပါ။ ဤယူနစ်ကိုလုပ်ဆောင်နေစဥ် ထိုစာရင်းကိုမှတ်စုရေးပြီးပြုပြင်ရန် အခွင့်အလမ်းရကြပါမည်။ သင်တန်းသား များသည် ဆွေးနွေးထားသည့်လုပ်ရပ်များကို မိမိတို့စာရင်းတွင် ထပ်ထည့်ရန် ဤအဆင့်တွင် အားပေးပါမည်။

**အဆင့် ၂**

* ရော်ဘင်ဆန်(၂၀၀၇)၏ သုတေသနအနှစ်ချုပ်ဇယားကို ကြည့်ကြပါစေ။ သုတေသန၏အဓိကအချက်များမှာ ထိရောက်သော လုပ်ငန်းအတတ်ပညာ စဥ်ဆက်မပြတ်ဖွံ့ဖြိုးတိုးတက်ရေးကို အကောင်အထည်ဖော်ရန်နှင့် ပန်းတိုင်ကို ရှင်းရှင်းလင်းလင်း ချမှတ်ရန် လိုအပ်ကြောင်းဖြစ်ပါသည်။
* ဇယားကိုမှီငြမ်းလျက် ဤယူနစ်တွင် သင်ယူခဲ့သည်များကို ပြန်လည်သုံးသပ်ကာ အောက်ပါမေးခွန်းများကို ဖြေဆိုရန်

*လက်ရှိမည်သည့်လုပ်ငန်းများတွင် သင်ပါဝင်နေပါသနည်း။*

*နောင်အခါ မည်သည့်လုပ်ငန်းများကို ပိုလုပ်နိုင်ပါမည်နည်း။ အဘယ်ကြောင့်အရေးကြီးပါသနည်း။*

*နောင်အခါ ဤလုပ်ငန်းများကို အကောင်အထည်ဖော်လျှင် မည်သည့်စိန်ခေါ်မှုများရှိပါသနည်း။ စိန်ခေါ်မှုများကို မည်သို့ ဖြေရှင်းနိုင်ပါမည်နည်း။*

* အုပ်စုငယ်များဖွဲ့လျက် အဖြေကိုမေးမြန်းဖော်ထုတ်ပါ။

**အဆင့် ၃**

**အတန်းပြီးနောက် ဆက်လက်လုပ်ဆောင်ရန် ရည်ရွယ်ထားသည့်လုပ်ဆောင်ဖွယ်များဖြစ်ပါသည်။**

သင်တန်းသူ/သင်တန်းများမှလုပ်ဆောင်ရန်မှာ

* ယူနစ်နောက်ဆက်တွဲရှိ **ထိရောက်သောသင်ယူမှုကိုဦးဆောင်မှု** ဆောင်းပါးကိုဖတ်ပါ။
* လုပ်ငန်းသုံးခု အကောင်အထည်ဖော်ရန် လက်တွေ့ကျသည့်လုပ်ငန်းအစီအစဥ်ချမှတ်ပါ။
* ထိုလုပ်ငန်းများကို မည်မျှထိထိရောက်ရောက် အကောင်အထည်ဖော်ကြောင်း ရေးသားရန်ဂျာနယ်တစ်အုပ် ထားပါ။
* လုပ်ဖော်ကိုင်ဖက်(များ)နှင့် အတွေ့အကြုံများ ဖလှယ်ကြပါ။

# **ဆက်လက်ဖတ်ရှုရန်နှင့်ကျမ်းကိုး**

ACSD (nd) Leading for Learning

Available online at:

[www.ascd.org/publications/newsletters/education-update/jan04/vol46/num01/Leading-for-Learning.aspx](http://www.ascd.org/publications/newsletters/education-update/jan04/vol46/num01/Leading-for-Learning.aspx)

Borg, S. (2015) *Contemporary Perspectives on Continuing Professional Development.* British Council.

Available online at: [www.britishcouncil.in/sites/default/files/contemporary\_perspectives\_on\_cpd.pdf](http://www.britishcouncil.in/sites/default/files/contemporary_perspectives_on_cpd.pdf)

British Council, Connecting Classrooms Leading effective teaching and learning

Cambridge Education (nd) The Five Leadership for Learning Principles

Available online at: [www.educ.cam.ac.uk/networks/lfl/about/PDFs/LfL\_framework\_and\_principles.pdf](http://www.educ.cam.ac.uk/networks/lfl/about/PDFs/LfL_framework_and_principles.pdf)

Daniels, H. and Edwards, A. (2012) *Leading For Learning: How The Intelligent Leader Builds Capacity.* Nottingham. National College for School Leadership

Available online at:

<https://thestaffcollege.uk/wp-content/uploads/Leading_for_learning_-V3_180612.pdf>

Dempster, N. (2009) Leadership for Learning: A Framework Synthesising Recent Research

Available online at: <https://core.ac.uk/download/pdf/143858458.pdf>

KIPP (nd). Leading for Learning: 8 Actions of Highly Effective School Leaders

Available online at: [www.kipp.org/wp-content/uploads/2016/11/LFL\_.pdf](http://www.kipp.org/wp-content/uploads/2016/11/LFL_.pdf)

Matthews, P. (2010) *How Do School Leaders Successfully Lead Learning*? National College for School Leadership

Available online at:

<https://dera.ioe.ac.uk/254/1/download%3Fid=23637&filename=how-do-school-leaders-successfully-lead-learning.pdf>

Robinson, V. (a) 2007) *School Leadership And Student Outcomes: Identifying What Works*. Winmalee, Australian Council for Educational Leaders

Available online at: [www.educationcounts.govt.nz/publications/series/2515/60170](http://www.educationcounts.govt.nz/publications/series/2515/60170)

Robinson, V. (b) 2007) *The Impact Of Leadership On Student Outcomes: Making Sense Of The Evidence.*

Available online at:

<https://research.acer.edu.au/cgi/viewcontent.cgi?article=1006&context=research_conference_2007>